stanford-oval/wikipedia huggingface dataset:
Scott Gow

| Mitalit | Mitalit | Mitalit |  |
| --- | --- | --- | --- |
|  Scott Gow vuonna 2018. |  Scott Gow vuonna 2018. |  Scott Gow vuonna 2018. |  |
Maa:  Kanada
Miesten ampumahiihto
| MM-kilpailut  | MM-kilpailut  | MM-kilpailut  |  |
|  Pronssia | Oslo 2016 | 4 × 7,5 km |  |
Scott Gow (s. 6. marraskuuta 1990 Calgary, Alberta) on kanadalainen ampumahiihtäjä. 180 senttimetriä pitkä ja 79 kilogrammaa painava Gow edustaa Rocky Mountain Racersia ja hänen valmentajanaan toimivat Matthias Ahrens ja Roddy Ward.
Gow debytoi maailmancupissa marraskuussa 2011 Östersundin normaalimatkalla ollen 101:s. Ensimmäiset pisteensä hän saavutti tammikuussa 2013 Ruhpoldingin pikakilpailusta ollen 29:s. Parhaimmillaan hän on ollut neljäs Östersundin normaalimatkalla kaudella 2021–2022.
Gow saavutti vuoden 2016 MM-kilpailuista Oslosta pronssia viestistä. Henkilökohtaisissa kilpailuissa hän oli parhaimmillaan pikamatkalla 16:s vuonna 2020 ja normaalimatkalla 18:s vuonna 2016. Hän on osallistunut myös vuosien 2013, 2015, 2017, 2019 ja 2021 MM-kilpailuihin. Olympialaisissa hän sijoittui normaalimatkalla 14:nneksi Pyeongchangissa 2018 ja viidenneksi Pekingissä 2022. Vuoden 2009 nuorten MM-kilpailuista Gow oli saavuttamassa hopeaa viestistä.
Myös Gow'n pikkuveli Christian Gow on ampumahiihtäjä.
Scott Hahn

Hahn vuonna 2019.
Scott W. Hahn (s. 28. lokakuuta 1957) on yhdysvaltalainen teologi ja kirjailija. Hän toimii professorina Steubenvillen fransiskaanisessa yliopistossa ja St. Paul Center For Biblical Theology -tutkimuslaitoksen johtajana. Hahn tunnetaan myös katolilaisuuden puolustajana.
Hahnin akateemisia teoksia ovat Rome Sweet Home ja Karitsan Illallinen: Messu on kuin Taivas Maan päällä. Katolinen Lighthouse Media on julkaissut hänen teoksistaan useita äänikirjaversioita. Hahn on tunnettu hänen merkittävästä tutkimustyöstään kristinuskon varhaisilta, apostolisilta ajoilta ja erilaisista teoreettisista teoksistaan, jotka käsittelevät varhaisia kirkkoisiä.[lähde? ]
Seksihullut / Hopeajärvi

| Seksihullut / Hopeajärvi Seksihullut & Hopeajärvi |
| --- | --- | --- |

Split-albumin tiedot
 Julkaistu: 1. toukokuuta 2016
 Formaatti: 7" vinyyli
 Tyylilaji: punk rock, alternative rock
 Levy-yhtiö: Bemböle Cassettes
Seksihullujen muut julkaisut
| Seksihullut / Pekka Mutanen 2015 | Seksihullut / Hopeajärvi 2016 | Vänrikki Stoolin seksihullut tarinat 2018 |
Hopeajärven muut julkaisut
| Hopeajärvi 2015 | Seksihullut / Hopeajärvi 2016 |   |
Seksihullut / Hopeajärvi on saman nimisten yhtyeiden split-albumi, joka julkaistiin vappuna 2016 levymerkillä Bemböle Cassettes.
Kappaleet

A-puoli: Seksihullut
Alueeni sinkut
Juo rahat
B-puoli: Hopeajärvi
Runkkushow
Hiv-Thomas
Aiheesta muualla

Discogs
Seksikkäin jäbä

| ”Seksikkäin jäbä” Teflon Brothers mukana Stig & Meiju Suvas |
| --- | --- | --- |

Singlen tiedot
 Albumilta: Valkoisten dyynien ratsastajat
 Julkaistu: 31. joulukuuta 2012
 Formaatti: digitaalinen, CD
 Tuottaja(t): DJPP, Jori Sivonen, Heikki Kuula, Matti Mikkola, Stig
 Tyylilaji: rap, elektroninen
 Kesto: 03.50
 Levy-yhtiö: Johanna Kustannus
Muut kannet
 Seksikkäin jäbä (Mötley RMX) Xcovered
Teflon Brtohersin muut singlet
| ”Lähestymiskieloja” 2012 | ”Seksikkäin jäbä” 2012 | ”Jee jee” 2013 |
"Seksikkäin jäbä" on rap-yhtye Teflon Brothersin loppuvuodesta 2012 julkaistu single yhtyeen kolmannelta studioalbumilta Valkoisten dyynien ratsastajat. Kappaleella vierailevat Stig ja Meiju Suvas, ja se sisältää samplen Meiju Suvaksen kappaleesta "Pidä musta kiinni". Kappaleen musiikkivideo julkaistiin YouTubessa 31. joulukuuta 2012. Kappaleesta julkaistiin rock-henkisempi versio ja musiikkivideo huhtikuussa 2013 nimellä "Seksikkäin jäbä (Mötley RMX) Xcovered". Kappaleen musiikkivideota on katsottu YouTubessa 3,2 miljoonaa kertaa.
Kappaleet

Seksikkäin jäbä (mukana Stig & Meiju Suvas) – 3.50
Listasijoitukset

| Lista | Paras sijoitus |
| --- | --- |
Suomen virallinen singlelista: 3 
Suomen virallinen latauslista: 15
Lammijärvi

Lammijärvi on usean, yleensä pienehkön järven nimi Suomessa. Näitä ovat muiden muassa:
Lammijärvi, myös Lamminjärvi, järvi Eurassa
Lammijärvi, järvi Sastamalan Keikyässä
Lammijärvi, järvi Sastamalassa Kiikan Vehkakorvessa
Lammijärvi, järvi Sastamalan Kiikan Munkinmaalla
Lammijärvi, järvi Muurlassa Salossa
Lammijärvi, järvi Somerolla
Lammijärvi, kuivatettu järvi Euran ja Eurajoen rajalla
Senzo Meyiwa

| Henkilötiedot |
| --- | --- | --- |
Koko nimi: Senzo Robert Meyiwa
Syntymäaika: 24. syyskuuta 1987
Syntymäpaikka: Durban, Etelä-Afrikka
Kuolinaika: 26. lokakuuta 2014 (27 vuotta)
Kuolinpaikka: Vosloorus, Etelä-Afrikka
Pelipaikka: maalivahti
Pituus: 175 senttimetriä
Seurat
| Vuodet | Seura | O (M) |
| 2007–2014 | Orlando Pirates | 73 (0) |
Maajoukkue
| 2013–2014 | Etelä-Afrikka | 6 (0) |
 Seurajoukkueuran tilastot kattavat vain kansalliset sarjat.
Senzo Robert Meyiwa (24. syyskuuta 1987 Durban – 26. lokakuuta 2014 Vosloorus) oli eteläafrikkalainen jalkapallomaalivahti.
Meyiwan seura koko hänen ammattilaisuransa ajan oli Etelä-Afrikan pääsarjan suurseura Orlando Pirates. Hän toimi myös seuran kapteenina. Etelä-Afrikan maajoukkueessa Meyiwa pelasi 6 A-maaottelua.
Meyiwa ammuttiin kuoliaaksi hänen vieraillessaan tyttöystävänsä luona Vosloorusin townshipissä, noin 20 kilometrin päässä Johannesburgista.
Partacollie

| Partacollie |
| --- | --- |

Avaintiedot
Alkuperämaa:   Skotlanti,  Yhdistynyt kuningaskunta
Määrä:  Suomessa rekisteröity 4 968
Rodun syntyaika:  1500-luku vakiintunut 1800-luvulla nykymuoto 1940-luvulla
Alkuperäinen käyttö:  paimennus ja karjanajo
Nykyinen käyttö:  harrastuskoira
Elinikä:  12-14 vuotta
Muita nimityksiä:  partis, Bearded Collie, collie barbu, collie barbudo, habecollie, Highland Collie, Mountain Collie
FCI-luokitus:  ryhmä 1 Lammas- ja karjakoirat alaryhmä 1 Lammaskoirat #271
Ulkonäkö
Paino:  19–30 kg[lähde? ]
Säkäkorkeus:  uros 53–56 cm narttu 51–53 cm
Väritys:  hiekka, punainen, ruskea, sininen, harmaa, liuskekivenharmaa tai musta - valkoisin merkein tai ilman
Partacollie (engl. Bearded Collie) on skotlantilainen koirarotu, joka kuuluu lammas- ja karjakoiriin. Se tunnettiin aiemmin myös nimillä Highland Collie ("ylämaancollie"), Mountain Collie ("vuoristocollie") ja Hairy Mou'ed Collie.
Ulkonäkö

Partacollien pään tulee olla hyvässä suhteessa koiran runkoon. Kirsu on suuri ja yleensä musta. Vahvat leuat ja suuret hampaat. Purennan tulisi olla täydellinen leikkaava purenta, mutta myös tasapurenta sallitaan. Silmät ovat suuret ja lempeät, korvat keskikokoiset sekä riippuvat. Partacollien selän pitäisi olla suora, rintakehän syvä ja tilava. Häntä on suora ja kiinnittynyt matalalle, siinä on runsaasti turkkia. Raajat ovat suorat, ja tuuhean karvan peitossa. Erityistuntomerkkinä on pitkäkarvainen karvapeite. Aikuisen koiran turkki on kaksikerroksinen: pohjavilla on pehmeää ja peitinkarva kovaa sekä säänkestävää. Sallitut värit ovat hiekanvärinen, punakellertävä, ruskea, sininen, harmaa eri sävyissään, liuskekivenharmaa ja musta - joko valkoisin merkein tai ilman. Urosten säkäkorkeus vaihtelee 53–56 cm ja narttujen 51–53 cm välillä.
Luonne ja käyttäytyminen

Partacollie on iloinen, työskentelyintoinen koira, joka vaatii omistajaltaan huumorintajua. Se on hieman pehmeä ja useat yksilöt ovat hieman ääniherkkiä, partacollie pitäisikin jo pentuna totuttaa monipuolisesti eri ääniin rauhallisesti. Se tulee hyvin toimeen myös muiden koirien kanssa, mutta tarvitsee ehdottomasti ympärilleen ihmisiä. Omistajan täytyykin varautua, että partis seuraa jokaista liikettään herkeämättä. Partacollie on myös lojaali ystävilleen ja tuntemattomillekin. Paimennustaipumuksiin ei ole kiinnitetty paljoa huomiota viime vuosina, mutta niitä silti esiintyy ja koirat saattavat alkaa paimentaa esimerkiksi autoja ja lapsia. Rotuyhdistys suosittelee jalostusyksilöiden luonnetestaamista. Partis ei ikinä ole aggressiivinen, mutta jos sillä on liian vähän tekemistä, se hermostuu nopeasti.
Alkuperä

Partacolliella ei ole tarkkaa syntymäaikaa rotuna, mutta sitä tiedetään esiintyneen Skotlannissa jo vuosisatojen ajan. Erään teorian mukaan se polveutuisi pitkäkarvaisesta ja lyhytkarvaisesta colliesta sekä bordercolliesta, joihin olisi sekoittunut 1500-luvulla Skotlannin rannikolle hylättyjä polski owczarek nizinnyn esi-isiä. Toisen, vallitsevan teorian mukaan se olisi polski owczarek nizinnyn ja komondorin sekä mahdollisesti myös joidenkin muiden keskieurooppalaisten rotujen välisen risteytyksen tulos.
Skotlannissa mainittiin partacollien kaltaisen rodun olemassaolosta jo 1500-luvulla. Alkuperäinen käyttötarkoitus oli lampaiden paimentaminen ja karjanajo. Koiran piti olla työkykyinen ja luonteeltaan riittävän kova, sekä hyvärakenteinen ja voimakas. Kuitenkin koirien tyyppi oli aluksi hyvin vaihteleva, kunnes sitä alettiin vakiinnuttaa 1800-luvun loppupuolella. Nykyinen tyyppi sai lopullisen muotonsa 1940-luvulla, kun G. Olive Willison alkoi kasvattaa rotua Bothkennar-kennelissään. Englannissa perustettiin partacollielle rotuyhdistys vuonna 1957 ja samana vuonna ensimmäiset partacolliet tuotiin Suomeen. Jo kaksi vuotta myöhemmin ensimmäinen pentue rekisteröitiin Suomen kennelliittoon. Suomen Partacolliet -rotujärjestö perustettiin vuonna 1971.
Nykyinen tilanne

Rodun rekisteröintimäärät vaihtelevat melko paljon vuosittain, mutta rotu ei yllä suosituimpien listalle. Jalostusyksilöiden määrä on pieni, ja koirien taustoilta löytyvät samat nimet. Toisinaan tuodaan ulkomailta koiria, joiden suvut ovat vieraat suomalaisille yksilöille tai käydään ulkomailla astuttamassa narttuja.
Nykyinen tilanne > Nykyinen käyttö

Partacollie on säilyttänyt työskentelyyn sopivan luonteensa, mutta koska paimenilla ei ole sille kysyntää, harrastetaan koirien kanssa muita lajeja. Näyttävänä koirana turkkinsa ansiosta partacollie on jo yleinen rotu koiranäyttelyissä. Muissakin lajeissa partacollie on osoittanut kykynsä, rodusta löytyy jo useampia agility- ja TOKO –valioita. Partacolliella on myös PK-oikeudet, joten se saa osallistua palvelus- ja pelastuskoirakokeisiin.
Terveys

PEVISA:n (Perinnöllisten vikojen ja sairauksien vastustamisohjelma) mukaan partacollie tulee olla lonkka- ja kyynärkuvattu ennen jalostuskäyttöä. Suomalaisista partacollieista kuvataankin lähes puolet. Myös silmien tarkastuttamista suositellaan. Rodussa esiintyy jonkun verran autoimmuunisairauksia, vaikka ne ovatkin olleet suomalaisilla yksilöillä harvinaisia. Purentaviat ovat myös melko yleisiä.
Hoito

Jo pentuna partacollie on totutettava turkinhoitoon, vaikka pentukarva ei takkuunnu helposti. Turkin yksilöllisistä eroista riippuen aikuisen koiran turkkia voi joutua harjaamaan kerran viikossa tai harvemmin, kerralla useampia tunteja. Lenkkien jälkeen turkista täytyy kerätä pois siihen tarttuneet heinät ja risut. Kunnon pesua ei tarvita usein, mutta kura-aikana turkista kannattaa huuhdella hiekka ja kura pois joka lenkin jälkeen. Talvella turkki kerää lumipaakkuja, jotka täytyy sulattaa. Harjauksessa oikea tekniikka ja kunnon välineet ovat todella tärkeitä. Karvaa ei esimerkiksi saa harjata hiekkaisena, koska silloin se katkeilee.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Kennelliitto: Partacollie
/ Suomen Partacolliet ry / Finlands Bearded Collies
Salibandyn T18 SM-sarja

| T18 SM-sarja |
| --- | --- |

Laji:  salibandy
Maa(t):   Suomi
Perustettu:  1993
Joukkueita:  10
Hallitseva mestari:  SBS Wirmo
Eniten mestaruuksia:  Erä (11)
Sarjataso:  1.
Alempi taso:  Aluesarjat
Sivusto:  B-tytöt
B-tyttöjen SM-sarja on salibandyn B-tyttöjen korkein sarjataso Suomessa. Sarjan järjestämisestä vastaa Suomen Salibandyliitto. Sarja pelataan yhdessä 10 joukkueen lohkossa yksittäisinä otteluina. Peliaika otteluissa on 3x20 minuuttia tehokasta peliaikaa.
Joukkueet SM-sarjaan selviävät syyskuussa pelattavien SM-karsintojen 10 parasta joukkuetta.
Sarjajärjestelmä > Runkosarja

Runkosarja pelataan kaksinkertaisena sarjana, eli jokainen joukkue pelaa kahdeksantoista ottelua. Runkosarjan kuusi parasta etenevät pudotuspeleihin. 7. ja 8. pelaavat pudotuspelikarsinnoissa aluesarjan kahta parasta vastaan.
Sarjajärjestelmä > Pudotuspelit

Runkosarjan kuusi parasta ja kaksi pudotuspelikarsinnoista tullutta joukkuetta pääsevät pudotuspeleihin. Puolivälierät ja välierät pelataan paras kolmesta ja finaalit paras viidestä. Pronssista pelataan vain yksi ottelu.
Schoinoúsa (kunnallisyksikkö)

| Schoinoúsa Σχοινούσα |
| --- | --- |
 Panagían eli Schoinoúsan kylää.
 Kunnallisyksikön sijainti
 Schoinoúsa
 Koordinaatit: 36°52′13″N, 25°31′04″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  670206
Väkiluku (2011):  227
 – Kylä­yhdys­kunta:  227
 – Kylä:  211
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Schoinoúsa (kreik. Σχοινούσα; myös Schoinoússa, Schinoússa) on Kreikan kylä sekä samanniminen Náxoksen ja Pienten Kykladien kunnan kunnallisyksikkö (Δημοτική Ενότητα Σχοινούσας, Dimotikí Enótita Schoinoúsas) ja entinen itsenäinen kyläkunta. Se sijaitsee Náxoksen alueyksikössä Etelä-Egean saarten alueella. Koko kunnallisyksikön väkiluku on 227 ja varsinaisen Schoinoúsan kylän väkiluku 211 (vuonna 2011).
Schoinoúsan kylä tunnetaan myös nimillä Panagía (Παναγία) ja Chóra (Χώρα). Se sijaitsee Schoinoúsan saaren eteläosassa ja on saaren pääsatama. Schoinoúsan kunnallisyksikkö käsittää koko Schoinoúsan saaren. Sen lisäksi siihen kuuluvat pienemmät saaret Árgilos, Klidoúra, Ofeidoússa ja Pláka. Saaret kuuluvat Pieniin Kykladeihin ja sijaitsevat Náxoksen saaren eteläpuolella.
Schoinoúsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Donoúsan, Drymalían, Irakleián, Koufonísian ja Náxoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Schoinoúsan kunnallisyksikkö muodostuu seuraavista kylistä tai muista asutuksista:
| Kylä tai muu asutus | Väkiluku (2011) |
| --- | --- |
Árgilos (saari): 0
Klidoúra (saari): 0
Mesariá: 16
Ofeidoússa (saari): 0
Pláka (saari): 0
Schoinoúsa: 211
Yhteensä: 227
Aiheesta muualla

Kuvia tai muita tiedostoja aiheesta Schoinoúsa Wikimedia Commonsissa
Larkana

| Larkana |
| --- | --- |

 Larkana
 Koordinaatit: 27°33.1′N, 68°12.7′E 
Valtio:  Pakistan
Provinssi:  Sindh
Pinta-ala:  
 – Kokonaispinta-ala:  499 km²
Väkiluku (2017):  738 069
 – Väestötiheys:  1 481 as./km²
Infobox OKVirheellinen NIMI-arvo: 
Larkana eli Larkano (urduksi ‏لاڑکانہ‎, Lāṛkānah, sindhiksi لاڙڪاڻو, Lāṛkāṇo) on Pakistanissa Sindhin provinssissa Larkanan alueella sijaitseva, maakunnan neljänneksi suurin kaupunki. Sen väkiluku oli vuoden 2017 väestönlaskennassa 738 069. Elokuussa 2000 Larkana vietti olemassaolonsa satavuotisjuhlaa. Kaupunki sijaitsee Gharin kanaalin etelärannalla, 60 kilometriä Shikarpurin kaupungista etelään ja 55 kilometriä Meharista koilliseen.
Sapet

| Sapet |
| --- | --- |
 Centaurium quadrifolium
Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Gentianales
Heimo::  Katkerokasvit Gentianaceae
Suku::  Sapet Centaurium  Hill
Katso myös
   Sapet Wikispeciesissä   Sapet Commonsissa 
Infobox OKNimi-testi OK: 
Sapet eli punasapet, aiemmin rantasapet (Centaurium) on kasvisuku katkerokasvien heimossa. Se sisältää ainakin kaksikymmentä lajia. Suvun tieteellinen nimi tulee kreikan sanasta kentaurion, joka on jo Hippokrateen käyttämä kasvinimi.
Sappilajeja

rohtosappi (Centaurium erythraea )
nuppirohtosappi (var. capitatum)
harsurohtosappi (var. erythraea)
isosappi, aiemmin isorantasappi (Centaurium littorale )
tupsuisosappi (var. glomeratum)
viuhkoisosappi (var. littorale)
pikkusappi, aiemmin pikkurantasappi (Centaurium pulchellum)
keltarantasappi (Centaurium maritimum)
kaunosappi (Centaurium scilloides)
terttusappi (Centaurium spicatum)
viuhkosappi (Centaurium tenuiflorum)
Sappilajeja > Lajit Pohjoismaissa

Pohjoismaissa esiintyy kolme sappilajia: rohtosappi, isosappi ja pikkusappi. Ne ovat yksi- tai kaksivuotisia matalakasvuisia vaaleanpunakukkaisia ruohoja. Suomessa kasvaa kaksi luonnonvaraista sappilajia, isosappi ja pikkusappi. Ne ovat melko yleisiä merenrantakasveja, joita esiintyy runsaimmin lounaisrannikolla.
Aiheesta muualla

Finto: Kassu – Kasvien suomenkieliset nimet: Centaurium
Suomen Lajitietokeskus: Sapet (punasapet) (Centaurium)
ITIS: Centaurium (englanniksi)
United States Department of Agriculture (USDA): Centaurium (englanniksi)
Flora of China: Centaurium (englanniksi)
Pherobase: Floral volatiles of Genus Centaurium (englanniksi)
Larkin’s Landing

Larkin's Landing on aavekaupunki Alamedan piirikunnassa Kaliforniassa. Kaupungin nimi on kunnianosoitus Stephen Larkinille, joka perusti kaupungin vuonna 1851.
Sankt Katharinen

St. Katharinen Hampurissa
Sankt Katharinen (suom. Pyhän Katariinan kirkko) on kirkko Hampurissa, Saksassa. Se on yksi Hampurin viidestä evankelis-luterilaisesta pääkirkosta. Kirkko on nimetty Katariina Aleksandrialaisen mukaan. Varhaisin maininta kirkosta on peräisin vuoden 1256 tienoilta.
Kirkkorakennuksen kolmilaivainen keskiosa uudelleenrakennettiin 1400-luvun keskivaiheilla pohjoissaksalaista, gotiikkaa edustavaa tiiliarkkitehtuuria mukaillen. 1690-luvulla kirkon torniin asennettiin barokkinen huippu ja torni täten saavutti noin 117 metrin korkeutensa. Toisen maailmansodan ilmapommituksissa 30. heinäkuuta vuonna 1943 kirkko vaurioitui pahoin. Vain ulkoseinät ja tornin perusta jäivät pystyyn. Kirkko jälleenrakennettiin ja entistettiin vuosina 1950–57.
Aiheesta muualla

Wikimedia Commonsissa on kuvia tai muita tiedostoja aiheesta .
St. Katharinenkirchen viralliset Internet-sivut
Tietoa St. Katharinenkirchestä Hampurin virallisilla sivuilla (Arkistoitu – Internet Archive)
Larmor

Larmor voi tarkoittaa:
Larmor-prekessio, magneettisen momentin pyörimisakselin kiertyminen magneettikentän suuntaisen akselin ympäri
Larmor-taajuus, pyörimismäärävektorin kulmataajuus prekessiossa
Joseph Larmor (1857–1942), irlantilainen fyysikko ja matemaatikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Larmor”, voi hakea sivunnimihaulla, laajalla sivunnimihaulla tai tekstihaulla.
Larkin Administration Building

Kuva vuodelta 1906.
Larkin Administration Building oli arkkitehti Frank Lloyd Wrightin suunnittelema toimistorakennus Buffalossa, Yhdysvaltojen New Yorkin osavaltiossa. Talo rakennettiin vuonna 1904 ja purettiin 1950. Siinä toimi Larkinin postimyyntiyritys. Se oli ensimmäinen Wrightin suunnittelema julkinen rakennus.
Kustannus-Puntsi

| Kustannus-Puntsi |
| --- | --- |
Perustettu:  1996
Avainhenkilöt:  Veli-Pekka Lehtola Jorma Lehtola
Toimiala:  kirjankustannus
Kotisivu:  puntsi.fi
Infobox OKNimi-testi OK: 
Kustannus-Puntsi on vuonna 1996 perustettu inarilainen pienkustantamo, joka on julkaissut Lappiin, saamelaisiin ja pohjoisiin kysymyksiin liittyvää kirjallisuutta. Puntsi on Euroopan unionin pohjoisin kirjankustantamo. Kustantamon yhteistyökumppaneina ovat olleet muun muassa Saamelaiskäräjät, Lapin yliopisto, Pohjoinen valokuvakeskus ja Lapin maakuntakirjasto. Yrityksen nimi tulee saamen kielen sanasta bunci, joka tarkoittaa muun muassa intoa. Kustantajina toimivat Veli-Pekka Lehtola ja Jorma Lehtola.
Kirjailijoita

Tarja Aikio
Helena Alm
Lauri Arrela
Nina Haiko
Jaakko Heikkilä
Pekka Isaksson
Jorma Lehtola
Matti Lehtola
Teuvo Lehtola
Veli-Pekka Lehtola
Minna Lämsä
Siiri Magga-Miettunen
E. N. Manninen
Rauna Paadar-Leivo
Merja Aletta Ranttila
Aiheesta muualla

Kotisivut (Arkistoitu – Internet Archive).
Anttonen, Marjut: Kulttuuritekoja pohjoisesta – Kustannus-Puntsin tarina. Agricolan kirja-arvostelut 29.5.2013.
Samson Mahbod

| Samson Mahbod |
| --- | --- |
 Samson Mahbod vuonna 2014
Henkilötiedot
Syntynyt: 3. helmikuuta 1989 (ikä 35) Montréal, Québec, Kanada
Kansalaisuus:   Kanada  Yhdysvallat  Iran
Jääkiekkoilija
Lempinimi:  Sammy
Pelipaikka:  oikea laitahyökkääjä
Maila:  oikea
Pituus:  175 cm
Paino:  77 kg
Seura
Seura:  HC Slovan Bratislava
Sarja:  Extraliga
Pelinumero:  78
Pelaajaura
Pääsarjaura:  2013–
Aik. seurat:  Elmira Jackals (ECHL) South Carolina Stingrays (ECHL) Cincinnati Cyclones (ECHL) Utah Grizzlies (ECHL) Arizona Sundogs (CHL) Alaska Aces (ECHL) GKS Katowice (Puola) KH Sanok (Puola) Toros Neftekamsk (VHL) Blues (SML) Medveščak Zagreb (KHL/EBEL) HC Vítkovice (ČEL) Krefeld Pinguine (DEL) HC Litvínov (ČEL) HK Dukla Trenčín (SloEL) HC Asiago (ICEHL)
Samson Mahbod (s. 3. helmikuuta 1989 Montréal, Québec, Kanada) on kanadalais-yhdysvaltalainen jääkiekkoilija. Hän on pelipaikaltaan oikea laitahyökkääjä ja laukoo oikealta.
Ura > Junioriura

Mahbod pelasi kaudella 2004–2005 Québecin paikallista juniorisarjaa West Island Lionsissa, jonka jälkeen QMJHL-joukkue Gatineau Olympiques varasi hänet 75. pelaajana kesällä 2005. Kauden 2005–2006 Mahbod pelasi vielä pääosin Lac St-Louis Lionsin juniorijoukkueessa toimien joukkueen varakapteenina, mutta hän pelasi myös viisi QMJHL-ottelua Olympiquesissa. Kaudet 2006–2007 ja 2007–2008 hän pelasi pääosin QJAAAHL-joukkue Vaudreuil-Dorion Mustangsissa. Ensimmäisellä kaudella Mahbodin QMJHL-seuraksi vaihtui Acadie-Bathurst Titan, jossa hän pelasi yhdeksän ottelua. Jälkimmäisestä kaudesta Mahbod pelasi vajaat puolet taas uudessa QMJHL-seura Drummondville Voltigeursissa. Hänet palkittiin liigan syyskuun 2008 kuukauden pelaajana. Mustangsissa Mahbod ylsi joukkueensa sisäisen piste- ja syöttöpörssin voittoon tehoilla 22+43=65 sekä sisäisen tehotilaston voittoon lukemalla +4.
Ensimmäisellä kokonaisella QMJHL-kaudellaan 2008–2009 Mahbod teki 66 runkosarjaottelussa tehot 30+49=79 ja 19 playoff-ottelussa tehot 5+8=13. Hän voitti kauden päätteeksi QMJHL:n mestaruuden, President's Cupin. Mahbod palkittiin myös syyskuussa 2008 kerran liigan viikon pelaajana. Kaudeksi 2009–2010 hän siirtyi jo neljänteen QMJHL-seuraansa Prince Edward Island Rocketiin. Mahbod nousi joukkueen varakapteeniksi ja voitti Rocketin sisäisen piste- ja syöttöpörssin tehoilla 20+44=64. Joulukuussa 2009 hänet palkittiin QMJHL:n viikon pelaajana.